XO วิ่ง 3% ลุ้นผลงาน Q4 เด่น รับยอดขายเพิ่ม โบรกฯเคาะเป้า 27 บ.
XO วิ่ง 3% โบรกฯเคาะเป้า 27 บ. มองผลงานไตรมาส 4 เด่น รับรายได้เพิ่มขึ้นทั้งจากไตรมาส 4/63 และไตรมาส 3/64 จากการมีคำสั่งซื้อที่เลื่อนการส่งมอบมา
26 พ.ย. 2564

ผู้สื่อข่าวรายงานว่าวันนี้ (26 พ.ย.2564) ราคาหุ้นบริษัท เอ็กโซติค ฟู้ด จำกัด (มหาชน) หรือ XO ณ เวลา 10:23 น. อยู่ที่ระดับ 20.00 บาท เพิ่มขึ้น 0.60 บาท หรือ 3.09% โดยทำจุดสูงสุดที่ 20.20 บาท และทำจุดต่ำสุดที่ 19.70 บาท ด้วยมูลค่าการซื้อขาย 50.06 ล้านบาท

บริษัทหลักทรัพย์ คันทรี่ กรุ๊ป จำกัด (มหาชน) ระบุในบทวิเคราะห์ (26 พ.ย.2564) ว่า แนวโน้มไตรมาส 4/2564 คาดรายได้เพิ่มขึ้นทั้งจากไตรมาส 4/2563 และไตรมาส 3/2564 จากการมีคำสั่งซื้อที่เลื่อนการส่งมอบมา แต่ยังไม่ดีเท่าไตรมาส 2/2564 เพราะลูกค้าบางส่วนชะลอการซื้อเพื่อดูว่า XO จะมีสินค้าส่งให้หรือไม่ แนะนำ “ซื้อ” ราคาเป้าหมาย 27 บาท